pythainlp/thai_wikipedia_clean_20230101 huggingface dataset:
ในโฉมนี้ ช่วงแรกๆ หลังจากเริ่มเป็นที่นิยม จะใช้เครื่องยนต์ straight-6 ขนาด 2.8 ลิตร ถึง V8 ขนาด 4.7 ลิตร เกียร์ธรรมดา 3 สปีด เป็นมาตรฐาน ขายในราคา 2,368 ดอลลาร์สหรัฐ (เทียบเท่าเงินประมาณ 16,000 ดอลลาร์สหรัฐในปัจจุบัน) แต่ต่อมาได้มีการพัฒนาให้มีความแรงมากยิ่งขึ้น และเพิ่มขนาดเครื่องยนต์ และราคาแพงขึ้น
ในปีแรกหลังเปิดตัว รถมัสแตงมียอดขายถึง 478,812 คัน และในปีเดียวกับการเปิดตัวครั้งแรก มัสแตงถูกนำไปใช้แสดงในภาพยนตร์เจมส์ บอนด์ เรื่อง จอมมฤตยู 007 ด้วย
เครื่องยนต์รุ่นท็อปของฟอร์ด มัสแตง โฉมที่ 1 นี้ เห็นจะได้แก่ เครื่องยนต์ Super Cobra Jet V8 7.0 ลิตร 375 แรงม้า ซึ่งถือเป็นแรงม้าที่สูงมากเมื่อเทียบกับรถอื่นๆ ในยุคเดียวกัน ซึ่งเครื่องยนต์รุ่นท็อปนี้ ถูกผลิตใช้เป็นครั้งแรกในรุ่นปี ค.ศ. 1971
รถมัสแตงในโฉมนี้ ส่วนใหญ่จะเป็นรถ 2 ที่นั่ง ตัวถัง 3 แบบ convertible , hardtop , fastback 2 ประตู คละกันไป แต่ในช่วงปลายๆ ของโฉม รถประเภท pony car ขายไม่ดี เนื่องจากผู้บริโภคเริ่มไม่สนใจรถยนต์ประเภทนี้ เพราะราคาแพงเกินไป จึงเริ่มหันไปซื้อรถที่ราคาถูกและประหยัดกว่า ยอดขายฟอร์ดมัสแตงจึงลดลง ทางฟอร์ดจึงเร่งผลิตรถโฉมที่ 2 ออกมา
Generation ที่ 2 (รุ่นปี ค.ศ. 1974-1978).
หลังจากรถยนต์โฉมที่ 1 เริ่มขายไม่ออก เพราะขนาดเครื่องยนต์ ความแรง และราคาที่เกินพอดีของคนในยุคนั้น มัสแตง โฉมที่ 2 จึงถูกออกแบบมาให้มีขนาดเล็กลง ราคาถูกลง ลูกสูบเล็กลง และเครื่องยนต์ใช้เชื้อเพลิงอย่างคุ้มค่ามากขึ้น เพื่อฟื้นฟูให้รถยนต์ประเภท pony car ไม่เกินกำลังของผู้บริโภคทั่วๆไปที่จะหาซื้อ
มัสแตงโฉมที่ 2 มีขนาดลูกสูบเริ่มต้นที่ 2.8 ลิตร SOHC I4 และสูงสุดที่เครื่องขนาด 4.9 ลิตร V8 ซึ่งมีราคาถูกลงมาก ทำให้เกิดการซื้อรถมัสแตงเพิ่มขึ้น หลังจากโฉมที่ 2 เปิดตัวได้ครบ 1 ปี ขอดขายมัสแตงเฉพาะโฉมที่ 2 รวมขายได้ 385,993 คัน
มัสแตงโฉมนี้ มีรูปแบบบอดี้ภายนอก 2 แบบพื้นฐาน คือ coupe 2 ประตู และ hatchback 3 ประตู
เวลาผ่านไป ประชาชนเริ่มต้องการซื้อรถสปอร์ตขนาดใหญ่ขึ้น บรรจุคนได้มากขึ้น ยอดขายของมัสแตงจึงเริ่มหล่นลงอีก ทางฟอร์ด จึงต้องออกแบบมัสแตง โฉมที่ 3 ออกมา
Generation ที่ 3 (รุ่นปี ค.ศ. 1979-1993).
โฉมที่ 3 มีความใหญ่มากกว่าในโฉมที่ 2 และในโฉมที่ 3 นี้ มีการผลิตรถ 4 ที่นั่งออกมาขายรวมๆ กับมัสแตง 2 ที่นั่งทั่วๆ ไป (ก่อนหน้านี้มัสแตงไม่มีรถ 4 ที่นั่งเลย) โดยรถ 4 ที่นั่งนั้น ที่นั่งแถวหลังจะมีขนาดเล็กกว่าแถวหน้า
มัสแตงโฉมที่ 3 มีการเปลี่ยนแปลงจำนวนสปีดในเกียร์ โดยรถเกียร์ธรรมดา จะมี 4 หรือ 5 สปีด (ของเดิม 3 กับ 4 สปีด) แล้วแต่รุ่น ส่วนเกียร์อัตโนมัติ จะมี 3 หรือ 4 สปีด (ของเดิม 2 กับ 3 สปีด) แล้วแต่รุ่นรถเช่นกัน และบอดี้รถก็มี 3 รูปแบบ คือ coupe , hatchback , convertible 2 ประตู
เครื่องยนต์แทบทุกระบบ นำรูปแบบมาจากมัสแตงในโฉมที่ 2 โดยมีตั้งแต่ 85-140 แรงม้า ลูกสูบ 2.3-4.9 ลิตร แต่ก็มีการผลิตเครื่องยนต์ชนิดใหม่ขึ้นบ้าง เช่น เครื่องยนต์ประเภท SVO
ในยุคกลางๆของโฉม ยอดขายของมัสแตงลดลงอีกครั้ง เนื่องด้วยช่วงนั้น รถสปอร์ตขับเคลื่อนล้อหน้าเริ่มเป็นที่นิยมแทนรถขับเคลื่อนล้อหลังแบบเก่า รถสปอร์ตยอดนิยมของประชาชนดูจะเปลี่ยนจากมัสแตงเป็นรถสปอร์ตมาสด้า ทางฟอร์ดคิดจะเปลี่ยนมัสแตงเป็นระบบขับเคลื่อนล้อหน้า แต่เมื่อแฟนพันธุ์แท้ของรถมัสแตงทราบ ก็ได้เขียนจดหมายมาต่อว่า เพราะการขับเคลื่อนล้อหลังถือเป็นเสน่ห์อีกอย่างของมัสแตง ทางฟอร์ดจึงต้องหาทางออกอื่น
Generation ที่ 4 (SN-95; รุ่นปี ค.ศ. 1994-2004).
โฉมนี้ เป็นโฉมที่มีความแตกต่างจากโฉมที่แล้วเป็นอย่างมาก (การเปลี่ยนโฉมครั้งก่อนๆ ตัวรถจะไม่เปลี่ยนแปลงมากถึงขนาดนี้) โดยรถดีไซน์ใหม่นี้ ยังเป็นรถขับเคลื่อนล้อหลังตามสไตล์ของมัสแตงดั้งเดิม แต่ระบบขับเคลื่อนล้อ ได้เปลี่ยนไปใช้ระบบที่ทันสมัย ตอบสนองได้ดีไม่แพ้รถขับเคลื่อนล้อหน้า และยกเลิกการผลิตบอดี้แบบ hatchback
เครื่องยนต์ตัวท็อปของโฉมที่ 4 เห็นจะได้แก่ เครื่องรุ่น Cobra หรือเครื่อง DOHC 4.6 ลิตร supercharged 390 แรงม้า และทอร์ก 529 นิวตันเมตร แต่ผู้ที่เป็นเจ้าของรถ Cobra หลายคนกล่าวว่า รถรุ่น Cobra เวลาใช้จริงจะมีแรงมากกว่า 390 แรงม้า ซึ่งอาจแรงถึง 425 แรงม้าก็เป็นไปได้ และรถรุ่น Cobra สามารถวิ่งได้เร็วกว่า 180 กิโลเมตรต่อชั่วโมง
มัสแตงโฉมที่ 4 เกียร์ธรรมดา จะมี 5 หรือ 6 สปีด (ของเดิม 4 หรือ 5 สปีด) และเกียร์อัตโนมัติจะมี 4 สปีด
เครื่อง Cobra อันที่จริงนี้มีหลายรุ่นหลายแบบ แต่ตัวท็อปสุดนั้น ออกมาในรุ่นปี ค.ศ. 2003 ไม่นานหลังจากนั้น มัสแตง ก็เข้าสู่โฉมที่ 5
Generation ที่ 5 (S197; รุ่นปี ค.ศ. 2005-2014).
ในช่วงออกแบบ กระแสความนิยมย้อนยุค (Retro) มาแรง การออกแบบมัสแตงโฉมที่ 5 จึงออกแบบตัวรถให้มีความคลาสสิก โดยออกแบบใหม่ทั้งคัน แทบไม่เหลือเค้าโครงของมัสแตงโฉมที่ 4 เลย โดยการออกแบบมัสแตงโฉมนี้ ได้ผสมสไตล์ของมัสแตงโฉมแรกเข้าไปพอสมควร จนมีผู้ตั้งฉายาให้มัสแตงโฉมที่ 5 ว่า "retro-futurism" หรือ ลัทธิย้อนยุค
เครื่องยนต์ตัวท็อปของโฉมนี้ ได้รับรางวัลเครื่องยนต์ยอดเยี่ยม ด้วยการทดสอบความเร่ง พบว่าเครื่องรุ่นท็อปของมัสแตงโฉมนี้ สามารถเร่งความเร็วจาก 0 ไปถึง 96.56 กิโลเมตรต่อชั่วโมง (60 ไมล์ต่อชั่วโมง) ใน 4.9 วินาที
เครื่องยนต์ตัวนั้นคือ Modular V8 4.6 ลิตร ดัดแปลงมาจากเครื่อง Cobra รุ่นท็อปของโฉมที่ 4 นอกจากนี้ มัสแตงโฉมที่ 5 ได้เพิ่มความจุของถังน้ำมันขึ้นเป็น 60.6 ลิตร (จากเดิม 58.3 ลิตร)
ในปี ค.ศ. 2010 ได้มีการปรับโฉมเกิดขึ้น โดยการเปลี่ยนแปลงภายนอกได้มีการเปลี่ยนกระจังหน้าแบบใหม่ ลดขนาดของไฟหน้าและไฟตัดหมอกให้มีขนาดเล็กลง ฝากระโปรงแบบใหม่ ไฟท้าย LED แบบสามเลนส์ แต่ภายนอกโดยรวมยังคล้ายแบบรุ่นปี 2005-2009 อยู่ ภายในได้เพิ่มความพรีเมี่ยมมากขึ้น
Generation ที่ 6 (S550; รุ่นปี ค.ศ. 2015 - ปัจจุบัน).
ฟอร์ด มัสแตง รุ่นที่ 6 ได้เปิดตัวเมื่อวันที่ 5 ตุลาคม ค.ศ. 2013 โดยใช้ชื่อโฉมเป็นโฉมปี 2015 เพื่อเป็นการฉลองครบรอบ 50 ปีของฟอร์ด มัสแตง ที่ได้เปิดตัวครั้งแรกในปี ค.ศ. 1964 ซึ่งใช้ชื่อโฉมเป็นปี 1965
ฟอร์ด มัสแตง รุ่นที่ 6 นี้ เป็นรุ่นแรกที่ผลิตเวอร์ชันพวงมาลัยขวาและวางจำหน่ายลงตลาดทั่วโลก ซึ่งเป็นส่วนหนึ่งของโครงการ "วัน ฟอร์ด (One Ford)" ซึ่งเป็นโครงการที่ไม่แยกโมเดลรถฟอร์ดทั้งหมดขายในต่างประเทศ
ฟอร์ด มัสแตง รุ่นที่ 6 มาพร้อมเครื่องยนต์ V6 ขนาด 3.7 ลิตร 300 แรง ม้า แรงบิด 365 นิวตันเมตร, เครื่องยนต์ EcoBoost ความจุ 2.3 ลิตร 310 แรงม้า แรงบิด 406 นิวตันเมตร และเครื่องยนต์ V8 ขนาด 5.0 ลิตร 435 แรงม้า แรงบิด 528 นิวตันเมตร กับเกียร์ธรรมดาและเกียร์อัตโนมัติ 6 จังหวะพร้อมเกียร์แบบ Paddle shift
ในเดือนกุมภาพันธ์ ปี ค.ศ. 2015 ฟอร์ด มัสแตง ได้รับรางวัล 5 ดาวจาก National Highway Traffic Safety Administration (NHTSA) จากการป้องกันการชนด้านหน้า ด้านข้าง และการกลิ้งของตัวรถ
ในปี 2017 Euro NCAP ได้มีผลทดสอบ 2 ดาวจากฟอร์ด มัสแตง ซึ่งถุงลมนิรภัยนั้น ได้พองตัวอย่างไม่มีประสิทธิภาพ อีกทั้งยังตัดออปชั่นความปลอดภัยมาตรฐานยุโรปออกไป
และในปี 2018 ฟอร์ดประเทศไทย ได้นำ ฟอร์ด มัสแตง มาจำหน่ายอย่างเป็นทางการในประเทศไทย ที่โชว์รูมฟอร์ดฟอร์ดในประเทศไทย โดยฟอร์ดประเทศไทยจำหน่ายฟอร์ดมัสแตงเพียงแค่ 2 รุ่น คือ 1.ฟอร์ด มัสแตง 2.3 EcoBoost เครื่องยนต์ขนาด 2.3 ลิตร และ 2.ฟอร์ด มัสแตง จีที 5.0 ลิตร เครื่องยนต์ v8 5.0 ลิตร
Ford Mustan รถสปอร์ตขวัญใจวัยรุ่นทั่วโลกได้เปิดเผยโฉมรุ่นปรับโฉมสำหรับรุ่นปี 2018 ที่มีความเปลี่ยนแปลงในทางที่ทุกคนคาดหวังได้คือ ไม่ได้เปลี่ยนเปลี่ยนพลิกฟ้า
ข้ามแผ่นดิน แต่เสริมเติมแต่งให้ทันสมัยขึ้นและแน่นอนว่าสมรรถนะต้องดีเยี่ยมกว่าเดิมขึ้นไป
2018 Ford Mustang ลงทุนเปลี่ยนแปลงฝากระโปรงหน้า, กระจังหน้าและกันชนหน้าใหม่ที่มีลุคเรียบขึ้นแต่เปี่ยมไปด้วยหลักอากาศพลศาสตร์ อาทิ การปรับช่องดักอากาศใหม่และ
ออกแบบช่องระบายอากาศบนฝากระโปรงหน้าใหม่
และเป็นครั้งแรกของ Ford Mustang ที่ติดตั้งไฟหน้า Full LED ครบเซ็ตทั้ง ไฟ Signature Light, ไฟต่ำ, ไฟเลี้ยว มาพร้อมไฟสูงหน้าโปรเจคเตอร์และไฟตัดหมอกหน้า
สำหรับบั้นท้ายที่มีการปรับปรุงรายละเอียดไฟท้าย LED ใหม่ พร้อมกันชนท้ายใหม่ ติดตั้งท่อไอเสียคู่ในรุ่นเครื่องยนต์ Ecoboost มาตรฐานและท่อไอเสีย 2 คู่ในรุ่นเครื่องยนต์ V8
ภายในห้องโดยสารมีการปรับปรุงให้ดูพรีเมี่ยมและโซนผู้ขับขี่ที่ดูมีบุคลิกขึ้น คอนโซลกลางห่อหุ้นดัวยวัสดุดีเดินด้ายตะเข็บด้วยมือ, เพิ่มวัสดุมือจับประตู/ชิ้นส่วนที่เป็นทรงวงแหวน
และชิ้นส่วนกรุขอบทั้งหลายทำจากอลูมิเนียม, ปรับปรุงพื้นผิวสัมผัสให้รู้สึกดียิ่งขึ้น
2018 Ford Mustang มาพร้อมเทคโนโลยีใหม่สำหรับคนเล่นรถตัวจริง ได้แก่ แผงเรือนไมล์หน้าจอสีดิจิตอลขนาด 12 นิ้ว (แนวคิดเดียวกับ Audi Virtual Cockpit) สามารถแสดงจอ
ภาพตามความต้องการผู้ขับขี่, Mustang Mymode บันทึกความจำการตั้งค่าเกี่ยวรถต่าง ๆ อาทิ ตำแหน่งเบาะนั่ง, การตั้งค่าช่วงล่างและพวงมาลัย เป็นต้น
เป็นครั้งแรกของ Ford Mustang ที่ติดตั้งอุปกรณ์ไฮเทคระบบป้องกันการชนประกอบด้วยระบบตรวจจับคนเดินทางเท้า, ระบบเตือนระยะห่างจากรถคันหน้า, ระบบเตือนการเปลี่ยน
เลน, ระบบช่วยรักษาเลนและระบบเตือนผู้ขับขี่
Ford SYNC พร้อมด้วย FordPass สำหรับแอพพลิเคชั่นสมาร์ทโฟนที่สั่งให้ผู้ขับขี่ล็อก-ปลดล็อกและแจ้งตำแหน่งรถเพื่ออำนวยความสะดวกเป็นครั้งแรกใน Ford Mustang
การขับขี่คือหัวใจ Mustang ทุกรุ่นมีการเปลี่ยนช็อกอัพใหม่เพื่อการขับขี่ที่ดีขึ้น, เปลี่ยนจุดเชื่อมข้ามแกนล้อหลังเพื่อเพิ่มความทนทานต่อการบิดตัว, เหล็กกันโคลงหลังนวัตกรรมใหม่
ทำให้การขับขี่ตอบสนองและการบังคับควบคุมเฉียบคม
เทคโนโลยีแดมเปอร์ MegneRide เป็นออพชั่นใหม่สำหรับ Performance Packageที่ช่วยปรับเปลี่ยนการขับขี่และการบังคับตามสถานการณ์จริง
2018 Ford Mustang ยังติดตั้งเครื่องยนต์เบนซิน 2.3 ลิตร Ecoboost ให้กำลังเทียบเท่ากับเครื่องยนต์ V6 3.7 ลิตรรุ่นเก่า มีแรงบิดดีตามการเพิ่มช่วงรอบกว้างคันเร่งและเครื่องยนต์ในตำนาน V8 5.0 ลิตร มีการปรับปรุงใหม่ ให้กำลังและแรงบิดมากกว่า Mustang GT รุ่นก่อน ๆ ติดตั้งหัวฉีด Dual-Fuel หัวฉีดแรกฉีดเชื้อเพลิงตรงด้วยกำลังสูง
และอีกหัวฉีดจะฉีดด้วยกำลังอัดต่ำ ทำให้มีกำลังสูงมากในรอบต่ำ และประหยัดน้ำมันขึ้นมีการเพิ่มกำลังอัดจาก 11.0:1 ไปเป็น 12.0:1
ลูกค้าสามารถเลือกได้ทั้งเกียร์ธรรมดาปรับปรุงใหม่และเกียร์อัตโนมัติ 10 จังหวะใหม่ล่าสุดแทนที่เกียร์อัตโนมัติ 6 จังหวะที่เปลี่ยนเกียร์อย่างฉับไว, ให้การตอบสนองย่านความเร็วต่ำ
, ลดการฝืดเคือง มาพร้อมระบบควบคุมอิเล็กทรอนิคส์ที่คอยควบคุมการเปลี่ยนเกียร์แบบReal-Time แม่นยำและ Paddle Shift บนพวงมาลัยที่ให้ผู้ขับขี่สามารถเปลี่ยนเกียร์ได้ทันที
Generation ที่ 7 (S650; รุ่นปี ค.ศ. 2024).
มีการยืนยันอย่างเป็นทางการแล้วว่า Ford เตรียมจะเปิดตัว Mustang เจเนอเรชั่นที่ 7 ในวันที่ 14 กันยายนนี้ โดยงานเปิดตัวจะจัดขึ้นที่งานมหกรรมยานยนต์ North American International Detroit Auto Show 2022 โดยข่าวนี้หลุดออกมาจาก Twitter ของ Jim Farley CEO Ford พร้อมกับ hashtag #savethemanuals จึงเป็นการยืนยันว่า Ford Mustang รุ่นใหม่จะยังมีเกียร์ธรรมดา 6 จังหวะให้เลือก
นอกจากนี้ยังมีการยืนยันจากอีกแหล่งข่าวว่าเครื่องยนต์ที่จะนำมาใช้รุ่นใหม่นี้จะยังคงมีเบนซิน V8 460 แรงม้าในรุ่น GT ให้เลือก รวมทั้งเสียงเครื่องยนต์ในคลิปสั้นที่ CEO ได้ลงเอาไว้ ก็มีความเป็นไปได้ที่จะอัดเสียงมาจากเครื่องยนต์ V8
ในขณะที่อีกแหล่งข่าว มีการคาดการณ์ว่า อาจมีเครื่องยนต์ เบนซิน EcoBoost 5.0 ลิตร มาเสริมทัพ พร้อมทั้งเครื่องยนต์เบนซิน EcoBoost 2.3 ลิตร 310 แรงม้า เทอร์โบในรุ่นเริ่มต้น และที่เป็นไฮไลท์สำคัญ ก็คือขุมพลัง Hybrid ที่เตรียมเปิดตัวใน Mustang เป็นครั้งแรก โดยใช้เครื่องยนต์สันดาปภายในขับเคลื่อนล้อคู่หลัง ในขณะที่ติดตั้งมอเตอร์ขับเคลื่อนล้อคู่หน้า อาจกลายเป็น Mustang ขับเคลื่อน 4 ล้อ รุ่นแรกในประวัติศาสตร์ โดยขุมพลังที่นำมาใช้ร่วมกับมอเตอร์ไฟฟ้าอาจเป็นเครื่องยนต์เบนซิน V8 แบบ OHV ขนาด 6.8 ลิตร รุ่น 'Windsor' Pushrod V8 เนื่องจากมีขนาดเล็กกว่าเครื่อง DOHC ทั่วไป
ข้อมูลอย่างละเอียด ตลอดจนราคาจำหน่ายอย่างเป็นทางการของ All NEW Ford Mustang จะถูกเผยออกมาให้ทุกท่านได้ทราบ ก่อนจะถูกส่งขึ้นโชว์รูมในสหรัฐอเมริกาช่วงกลางปี 2023
นอกจากนี้ สำหรับแฟนม้าป่าชาวไทยยังได้เตรียมเฮ เมื่อ Ford Sales &amp; Services (ประเทศไทย) มีแผนเตรียมนำ Mustang ใหม่ เข้ามาจำหน่าย แต่จะมีรุ่นย่อยใดบ้าง และราคาจำหน่ายจะเป็นอย่างไร คงต้องรอติดตามกันต่อไป
Mustane Mach-E (รุ่นปี 2020 - ปัจจุบัน).
รถยนต์ไฟฟ้า EV SUV คันแรกของค่าย ชื่อ Ford Mustang คือตำนานของวงการรถยนต์อเมริกัน มานานกว่า 55 ปี ล่าสุด Pony Car ได้แตกสาขาใหม่เป็นรถยนต์ SUV ท้ายลาด ขับเคลื่อนด้วยพลังไฟฟ้า EV คันแรกของค่ายในชื่อ Ford Mustang Mach-E พร้อมสานต่อเจตนารมณ์ของ Mustang ต้นตำรับ ในเรื่องของดีไซน์สปอร์ตและสมรรถนะการขับขี่เหนือชั้น
การออกแบบภายนอกของ Ford Mustang Mach-E ที่กลายร่างจาก 2 ประตู เป็น SUV Coupe ท้ายลาด แต่ยังคงรักษาเอกลักษณ์ของ Mustang ไว้ไม่ว่าจะเป็น สัดส่วนตัวถังหน้ายาว – ท้ายสั้น, ฝากระโปรงหน้าดึงสันขึ้นมา, ไฟหน้าทรงตาเหยี่ยว และ ไฟท้ายแบบ 3 บั้ง ส่วนกระจังหน้าเป็นแบบปิดตายสไตล์ EV ชายล่างตัวถังตัดด้วยสีดำรอบคัน จุดชาร์จอยู่แก้มหน้าซ้าย ปิดท้ายด้วยล้อขนาด 18 – 20 นิ้ว
ขุมพลังของ Ford Mustang Mach-E เปิดเผยเพียงแค่ว่าเป็นระบบไฟฟ้า EV และมีข้อมูลดังนี้
Kapook
วิชญาณี เปียกลิ่น
วิชญาณี เปียกลิ่น ชื่อเล่น แก้ม เป็นนักร้อง นักแสดง พิธีกรชาวไทย สังกัดจีเอ็มเอ็ม แกรมมี่ เธอเข้าวงการบันเทิงจากการเป็นผู้ชนะรายการเดอะสตาร์ ค้นฟ้าคว้าดาว ปี 4 มีผลงานเด่นจากเพลง "มหันตภัย", "ไม่มีเธอ ไม่ตาย" และ "ปล่อยมันไป" (Let It Go) ประกอบภาพยนตร์การ์ตูนเรื่อง "ผจญภัยแดนคำสาปราชินีหิมะ (Frozen)" (2556) ภาคภาษาไทย
เธอสามารถร้องเพลงได้หลายแนวและหลายภาษา เช่น ไทย อังกฤษ เกาหลี และได้รับการกล่าวถึงในด้านเทคนิคการใช้เสียงและการถ่ายทอดอารมณ์เพลง
วิชญาณีเกิดที่จังหวัดพัทลุง เมื่อวันที่ 21 กันยายน พ.ศ. 2532 จากนั้นปี พ.ศ. 2538 ย้ายไปอยู่จังหวัดภูเก็ต ร่วมกับมารดา คือ ญาดา เปียกลิ่น และน้องสาว จิณภัค เธอเริ่มร้องเพลงได้ตั้งแต่อายุ 3 ปี คือ เพลง "ต้องสู้" ของ เจินเจิน บุญสูงเนิน เธอชอบร้องเพลงจากที่ได้ชมในโทรทัศน์ แม้ยังอ่านเนื้อเพลงไม่ออก
เธอชนะการประกวดร้องเพลงครั้งแรกขณะเรียนชั้นประถมศึกษาปีที่ 1 ณ โรงเรียนเทศบาลบ้านสามกอง จังหวัดภูเก็ต โดยใช้เพลง "สั่งนาง" ของ มนต์สิทธิ์ คำสร้อย เมื่อเรียนชั้นประถมศึกษาปีที่ 3 ได้รับเลือกให้เป็นนักร้องวงดนตรีสามกองซุปเปอร์แดนซ์ โดยไพรัตน์ คำเลี้ยง ฝึกฝนให้ร้องเพลงลูกทุ่งยาก ๆ เช่น เพลง "หม้ายขันหมาก" ของพุ่มพวง ดวงจันทร์ ซึ่งเป็นเพลงที่เธอใช้เดินสายประกวดในวัยเด็ก ในการประกวดส่วนใหญ่ เธอได้รางวัลชนะเลิศ
2551–2555: ชนะเลิศ"เดอะสตาร์" และผลงานช่วงแรก.
ขณะอายุ 18 ปี และเรียนชั้นมัธยมศึกษา ณ โรงเรียนสตรีภูเก็ต เข้าแข่งขันรายการเดอะสตาร์ ค้นฟ้าคว้าดาว ปี 4 ในปี 2551 และชนะเลศการแข่งขัน เมื่อวันที่ 27 เมษายน 2551 เข้าเป็นนักร้องสังกัดเอ็กแซ็กท์ โดยร้องเพลงไทยสากลเป็นหลัก เป็นปีเดียวกับที่เข้าศึกษาระดับปริญญาตรี ณ คณะดุริยางคศาสตร์ มหาวิทยาลัยศิลปากร สาขาวิชาดนตรีแจ๊ส (เอก วอยซ์แจ๊ส) และจบการศึกษาในปี 2556
เธอออกซิงเกิลแรก "ความผูกพัน (ซื้อความรักไม่ได้)" กลางปี 2551 และออกอัลบั้มแรกชื่อ "GAM" เดือนตุลาคม 2551 มีเพลงโปรโมทแรก คือ "ไม่สวยเลือกได้" จากนั้นเธอร้องเพลงประกอบละครครั้งแรก เพลง "แสงและเงา" ประกอบละคร"เงาอโศก" ซึ่งได้รับรางวัลเพชรในเพลง จากกรมศิลปากร
เธอเริ่มงานแสดงในปี 2552 ในละครเวทีเรื่อง "ลมหายใจ เดอะมิวสิคัล" และแสดงละครโทรทัศน์ครั้งแรกในปี 2553 เรื่อง "หัวใจพลอยโจร" ต่อมาเริ่มงานพากย์ในบท เทียน่า (Tiana) ในภาพยนตร์การ์ตูนเรื่อง "มหัศจรรย์มนต์รักเจ้าชายกบ" ("The Princess and the Frog")
ปี 2554 เธอร้องเพลง "ไม่เหลืออะไรเลย" ประกอบละคร"ตลาดอารมณ์" ซึ่งได้รับรางวัลเมขลา เพลงนำละคร เมขลามหานิยมแห่งปี และพากย์การ์ตูนเรื่อง "เบิร์ดแลนด์ แดนมหัศจรรย์" ทางช่อง 3 ซึ่งได้รับรางวัลโทรทัศน์ทองคำ ทีมผู้พากย์การ์ตูนดีเด่น รวมทั้งปล่อยอัลบั้มที่ 2 ชื่อ "Baby It's You" มีเพลงเด่น คือ "มหันตภัย" ในปี 2555 แก้มแสดงละครเวทีเรื่อง "รักจับใจ เดอะโรแมนติกมิวสิคัล" ซึ่งเพลง "ของตายที่อยากหายใจ" ได้รับรางวัลเพชรในเพลง
2556–2560: "ผจญภัยแดนคำสาปราชินีหิมะ" และ 4 โพดำ.
แก้มได้รับงานใหญ่ในปี 2556 เช่น พากย์ตัวละครเอลซ่า (Elsa) ในภาพยนตร์ "ผจญภัยแดนคำสาปราชินีหิมะ" ("Frozen") และร้องเพลง "ปล่อยมันไป" ซึ่งเป็นเวอร์ชันภาษาไทยของเพลง "Let It Go" ปลายปี 2556 แก้มได้รับเลือกให้ร้องเพลงในงานสโมสรสันนิบาต เฉลิมพระเกียรติพระบาทสมเด็จพระเจ้าอยู่หัว ณ ทำเนียบรัฐบาล จากนั้นแก้มร้องเพลงประกอบภาพยนตร์ครั้งแรก เพลง "ขวัญของเรียม" ประกอบภาพยนตร์เรื่อง "แผลเก่า" ในปี 2557
แก้มเป็นพิธีกรรายการโทรทัศน์ครั้งแรกปี 2558 ในรายการ 4 โพดำ จากนั้นปี 2559 เริ่มเป็นกรรมการการแข่งขันร้องเพลงในรายการ Stage Fighter และเข้าแข่งขันรายการ The Mask Singer หน้ากากนักร้อง ซีซันที่ 3 ในปี 2560
2561–ปัจจุบัน: "ไม่มีเธอ ไม่ตาย".
ปี 2561 เธอมีคอนเสิร์ตเดี่ยวครั้งแรก คือ Gam Concert My First Time ณ รอยัล พารากอน ฮอลล์ นอกจากนี้ ยังได้รับเลือกให้ร้องเพลงในพิธีเปิดการประชุมสุดยอดผู้นำยุทธศาสตร์ความร่วมมือทางเศรษฐกิจอิรวดี-เจ้าพระยา-แม่โขง (ACMECS Summit)
8 มิถุนายน 2561 แก้มปล่อยซิงเกิล "ไม่มีเธอ ไม่ตาย" ร้องร่วมกับ โต้ง TWOPEE เพลงนี้ขึ้นอันดับหนึ่งชาร์ตไอทูนส์ประเทศไทยในชั่วข้ามคืน
ในเดือนธันวาคม 2561 ผลสำรวจของสวนดุสิตโพลพบว่า แก้มเป็นนักร้องเพลงไทยสากลหญิงที่ประชาชนชื่นชอบมากที่สุด
ปี 2562 แก้มเป็นกรรมการรายการ Top One ตัวจริงชิงหนึ่ง รวมทั้งได้รับรางวัล อาทิ Best Singer (Female) จาก HOWE Magazine และศิลปินที่ถูกกล่าวถึงมากที่สุด (Top Talk-About Artist) จาก MThai นอกจากนี้ ยังร่วมเดินแบบครั้งแรกในงาน Bangkok International Fashion Week 2019 ให้กับแบรนด์ Tube Gallery
ด้วยการดูแลเอาใจใส่และปฏิบัติต่อแม่อย่างดีและสม่ำเสมอ จึงได้รับประทานรางวัลลูกที่มีความกตัญญูกตเวทีอย่างสูงต่อแม่ จากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในเดือนสิงหาคม 2555
โปรเจกต์ 2021 ราตรี.
ร่วมกับ หวาย, มิลลิ, จิงจิง, บลอสซั่ม
"เฉพาะคอนเสิร์ตใหญ่ที่แก้มเป็นศิลปินหลัก ไม่รวมที่เป็นแขกรับเชิญ หรือคอนเสิร์ตที่จัดขึ้นเป็นการภายในองค์กร"
"เฉพาะที่แก้มเป็นนักแสดงนำหรือนักแสดงสมทบ ไม่รวมที่เป็นแขกรับเชิญหรือแสดงเป็นตัวเอง (cameo)"
สันนิบาตไต้หวันเพื่อการปลดปล่อย
สันนิบาตไต้หวันเพื่อการปลดปล่อย (Formosan League for Reemancipation; ภาษาจีน:臺灣再解放聯盟) เป็นขบวนการเรียกร้องเอกราชของไต้หวันองค์กรแรกที่ก่อตั้งขึ้นนอกเกาะไต้หวันหลังสงครามโลกครั้งที่ 2 โดยก่อตั้งที่ฮ่องกง เมื่อ 28 กุมภาพันธ์ พ.ศ. 2490 ขบวนการนี้เกิดขึ้นจากคุณงามความดีของ เชน ยิ และความรู้สึกถูกกดขี่ของชาวไต้หวัน การประชุมขององค์กรมีขึ้นที่ฮ่องกงเมื่อฤดูร้อนของ พ.ศ. 2490 แต่อยู่ภายใต้อิทธิพลของพรรคคอมมิวนิสต์
ฝ่ายบริหารกลางทิเบต
ฝ่ายบริหารกลางทิเบต (; , , ) หรือ ฝ่ายบริหารกลางทิเบตขององค์ทะไลลามะ  เป็นรัฐบาลพลัดถิ่น นำโดย "เทนซิน กยัตโส" ทะไลลามะองค์ที่ 14 จุดยืนขององค์กรนี้คือ ทิเบตเป็นชาติอิสระที่มีเอกราชมายาวนาน มิใช่ส่วนหนึ่งของจีน ปัจจุบันแม้ว่าทิเบตจะยังไม่ได้รับเอกราช แต่ก็ได้สิทธิปกครองตนเองเช่นเดียวกับฮ่องกง
กองบัญชาการใหญ่ของรัฐบาลพลัดถิ่นนี้อยู่ที่ธรรมศาลาในอินเดีย ที่ทะไลลามะจัดตั้งขึ้นเมื่อปี พ.ศ. 2502 หลังจากการจลาจลเพื่อต่อต้านจีนล้มเหลว ดินแดนทิเบตในความหมายของรัฐบาลพลัดถิ่นนี้ ได้แก่เขตปกครองตนเองทิเบต มณฑลชิงไห่ และบางส่วนของมณฑลใกล้เคียงคือ กันซู เสฉวน และยูนนาน ซึ่งถือเป็นดินแดนของทิเบตในประวัติศาสตร์ รัฐบาลพลัดถิ่นนี้ได้รับอนุญาตจากรัฐบาลอินเดียให้เข้ามาดูแลชุมชนชาวทิเบตราว 100,000 คนที่ลี้ภัยอยู่ในอินเดียภาคเหนือ อย่างไรก็ตาม ไม่มีประเทศใดยอมรับว่ารัฐบาลพลัดถิ่นของทิเบตเป็นรัฐบาล
ใน พ.ศ. 2544 ชุมชนชาวทิเบตทั่วโลกได้มีการเลือกตั้งตำแหน่งนายกรัฐมนตรี  โดยผู้ที่ได้รับเลือกตั้งคือ "ลบซัง เทนซิน" พระภิกษุวัย 62 ปี ซึ่งเป็นการเลือกตั้งแบบประชาธิปไตยครั้งแรกในประวัติศาสตร์ทิเบต
ใน พ.ศ. 2555 ได้มีการปรับปรุงกฎหมายของฝ่ายบริหารกลาง ให้ยกเลิกตำแหน่งนายกรัฐมนตรี และการยกเลิกอำนาจในการบริหารของทะไล ลามะ และแต่งตั้งให้ "ลบซัง เซงเก" เป็น ประธานคณะกรรมการบริหารทิเบตกลางให้เป็นผู้มีอำนาจบริหารเต็ม (ทิเบต: སྲིད་སྐྱོང , Sikyong หมายถึง ผู้แทน หรือ ผู้ปกครอง)
ไมเคิล คัตซิดิส
ไมเคิล คัตซิดิส (Michael Katsidis) หรือ ไมเคิล อลัน คัตซิดิส นักมวยสากลชาวออสเตรเลีย เกิดเมื่อ 15 สิงหาคม พ.ศ. 2523 ที่เมือง Toowoomba ประเทศออสเตรเลีย สถิติการชก 24 ครั้ง ชนะ 23 (น็อค 20) แพ้ 1
เงินฝืด
มาซาโอะ โอบะ
มาซาโอะ โอบะ  นักมวยสากลชาวญี่ปุ่น
โอบะเริ่มชกมวยสากลอาชีพเมื่อ พ.ศ. 2509 และชกชนะเป็นส่วนใหญ่ ได้ครองแชมป์โลก WBA รุ่นฟลายเวท ด้วยการชนะทีเคโอ เบิกฤกษ์ ชาติวันชัย ยก 13 เมื่อ พ.ศ. 2513 ป้องกันตำแหน่งไว้ได้ 5 ครั้ง โดยการป้องกันตำแหน่งครั้งสุดท้าย โอบะพบกับชาติชาย เชี่ยวน้อย ในยกแรก โอบะถูกหมัดของชาติชายลงไปนับแปด หวุดหวิดจะแพ้น็อก แต่ก็ลุกขึ้นมาชกต่อ จนเป็นฝ่ายชนะทีเคโอชาติชายในยกที่ 12 โดยกรรมการยุติการชกหลังวินาทีสุดท้ายของยก
หลังจากการชกกับชาติชายเพียงสามสัปดาห์ โอบะประสบอุบัติเหตุทางรถยนต์เสียชีวิตเมื่อ พ.ศ. 2516 ในขณะที่ยังเป็นแชมป์โลกอยู่ ทำให้เขากลายเป็นตำนานของวงการมวยญี่ปุ่นมาจนทุกวันนี้
อากาศยาน หมายถึงสิ่งหรือเครื่องที่สามารถบินได้โดยได้รับการรองรับจากอากาศ หรือโดยทั่วไปคือชั้นบรรยากาศของโลก มันสามารถต้านแรงดึงดูดของโลกโดยใช้แรงลอยตัว(แรงยกอยู่กับที่) หรือใช้แรงยกพลศาสตร์ของ airfoil อย่างใดอย่างหนึ่ง, หรือมีไม่กี่กรณีที่ใช้แรงขับลงด้านล่างจากเครื่องยนต์ไอพ่น
กิจกรรมของมนุษย์ที่เกี่ยวข้องกับอากาศยานเรียกว่า การบิน  อากาศยานที่มีลูกเรือจะถูกบินโดยนักบินที่อยู่บนเครื่อง แต่ยานพาหนะทางอากาศไร้คนขับอาจถูกควบคุมโดยระยะไกลหรือควบคุมตัวเองโดยเครื่องคอมพิวเตอร์ที่อยู่บนเครื่อง อากาศยานถูกแยกประเภทโดยเกณฑ์ที่แตกต่างกัน เช่นรูปแบบของการยกตัว การขับเคลื่อน การใช้งานและอื่นๆ
อากาศยานที่มีคนขับนั้นขับด้วยบุคคลที่เรียกว่า "นักบิน" จนกระทั่งในคริสต์ทศวรรษที่ 1960 ก็มีอากาศยานแบบที่ไม่มีคนขับเกิดขึ้น มีชื่อเรียกว่า "drone" ในช่วงทศวรรษที่ 1960 นั้น กองทัพสหรัฐได้นำคำว่า อากาศยานที่ควบคุมจากระยะไกล  มาใช้เรียกชื่ออากาศยานชนิดนี้ ปัจจุบันอากาศยานชนิดนี้มีชื่อเรียกโดยทั่วไปว่า อากาศยานไร้คนขับ
รูปแบบของการยกตัว.
อากาศยานแบ่งออกเป็นสองประเภทใหญ่ๆ คือ อากาศยานที่เบากว่าอากาศ  และ อากาศยานที่หนักกว่าอากาศ
อากาศยานที่เบากว่าอากาศ.
บทความหลัก: aerostat
อากาศยานประเภทนี้ใช้"แรงลอยตัว"ในการลอยขึ้นสู่อากาศเช่นเดียวกับที่เรือลอยอยู่ในน้ำ ส่วนใหญ่จะใช้ถุงแก๊สหรือผ้าคลุมขนาดใหญ่แล้วเติมแก๊สที่มีความหนาแน่นสัมพัทธ์ต่ำเข้าไป เช่น ฮีเลียม, ไฮโดรเจน หรืออากาศร้อนที่จะเบากว่าอากาศที่อยู่รอบๆ น้ำหนักที่ใส่เข้าไปรวมกับน้ำหนักของอากาศยานจะมีค่าเท่ากับน้ำหนักของอากาศที่อากาศยานประเภทนี้เข้าไปแทนที่ (คุณสมบัติของแรงลอยตัว)
ย้อนกลับไปเมื่อ 300 ปีก่อนคริสต์ศักราช บอลลูนอากาศร้อนขนาดเล็กที่มีชื่อว่า โคมแห่ง Kongming หรือโคมลอยฟ้า ถือว่าเป็นอากาศยานชนิดที่สองที่สามารถบินได้, อากาศยานชนิดแรกคือ ว่าว นั่นเอง
บอลลูนแต่เดิมเป็นสิ่งบินที่เบากว่าอากาศ, ในขณะที่เรือเหาะถูกใช้สำหรับสิ่งบินขนาดใหญ่และใช้เครื่องยนต์ - ปกติจะเป็นปีกคงที่ - แม้ว่ายังไม่มีสักเครื่องที่ถูกสร้างขึ้น. การประดิษฐ์บอลลูนที่ใช้เครื่องยนต์, เรียกว่าบอลลูนที่ควบคุมได้ , และต่อมาเป็นลำตัวแข็งที่ยอมให้เพิ่มขนาดให้ใหญ่ขึ้น, เริ่มที่จะเปลี่ยนวิธีการใช้คำเหล่านี้. สิ่งบินที่เบากว่าอากาศที่มีกำลังสูง, บ่งบอกคุณลักษณะโดยโครงสร้างด้านนอกที่แข็งแกร่งและผิวแบบอากาศพลศาสตร์ที่แยกต่างหากรอบๆถุงใส่แก๊ส, ได้ถูกสร้างขึ้น, ชื่อ Zeppelin ขนาดใหญ่ที่สุดและมีชื่อเสียงมากที่สุด. ยังคงไม่มียานอากาศที่มีปีกคงที่หรือบอลลูนที่ไม่แข็งแกร่งที่ใหญ่มากพอที่จะถูกเรียกว่าเรือเหาะได้, ดังนั้น 'เรือเหาะ'ได้กลายมาเป็นคำพ้องของสิ่งบินประเภทนี้.
จากนั้น หลายๆอุบัติเหตุ, เช่นภัยพิบัติฮินเดนเบอร์กในปี 1937 ได้นำไปสู่การตายของเรือเหาะเหล่านี้.
สิ่งบินที่เบากว่าอากาศที่บังคับทิศทางได้, ขับเคลื่อนด้วยกำลังเครื่องยนต์เรียกว่า "เรือบิน". บางครั้งคำนี้ถูกนำมาใช้กับบอลลูนที่ไม่แข็งเท่านั้นและบางครั้ง "บอลลูนเรือบิน" ถือได้ว่าเป็นคำนิยามของเรือเหาะ (ซึ่งก็อาจจะแข็งหรือไม่แข็ง). เรือบินที่ไม่แข็งมีลักษณะเป็นถุงแก๊สอากาศพลศาสตร์ในระดับปานกลางที่มีครีบปรับการทรงตัวที่ด้านหลัง. ยานเหล่านี้ไม่นานนี้กลายเป็นที่รู้จักว่าเป็น "เรือเหาะที่ไม่แข็งหรือ blimps". ในช่วงสงครามโลกครั้งที่สอง, รูปทรงนี้ถูกนำมาใช้อย่างแพร่หลายในการผูกบอลลูนรวมกัน; ในสภาพอากาศลมแรง, วิธีนี้จะช่วยทั้งลดความเครียดในเชือกโยงและรักษาการทรงตัวของบอลลูน. ชื่อเล่น "blimp" ถูกนำมาพัฒนาพร้อมกับรูปทรง. ในสมัยโบราณที่ทันสมัย เรือบินขนาดเล็กหรือเรือเหาะใดๆจะเรียกว่า blimp, ไม่ว่า blimp จะมีเครื่องยนต์หรือไม่มีเครื่องยนต์ก็ตาม.
อากาศยานที่หนักกว่าอากาศ.
อากาศยานประเภทหนักกว่าอากาศนี้จะใช้วิธีการผลักอากาศหรือแก๊สลงไปข้างล่างเพื่อให้อากาศหรือแก๊สเหล่านั้นเกิดแรงปฏิกิริยาขึ้นมายกอากาศยานประเภทนี้ขึ้นมา (ตามกฎการเคลื่อนที่ของนิวตัน) การเคลื่อนที่ลักษณะไดนามิคผ่านอากาศนี้เป็นที่มาของชื่อ aerodyne ปัจจุบันมี 2 วิธีเท่านั้นที่จะสร้างแรกยกเหล่านี้ได้ ได้แก่ แรงยกทางอากาศพลศาสตร์ และแรงยกด้วยกำลังเครื่องยนต์
แรงยกด้วยอากาศพลศาสตร์ส่วนใหญ่เกี่ยวข้องกับปีก, โดยเครื่องบินปีกคงที่จะถูกทำให้ลอยอยู่ในอากาศโดยการเคลื่อนที่ไปข้างหน้าของปีก, และปีกหมุนโดยการหมุนโรเตอร์รูปปีกซึ่งบางครั้งเรียกว่าปีกหมุน. ปีกเป็นพื้นผิวที่เรียบและวางตัวในแนวนอน, มักจะมีรูปร่างในภาคตัดขวางเป็น aerofoil. ในการบิน, อากาศต้องไหลผ่านปีกและสร้างแรงยก. 'ปีกยืดหยุ่น'เป็นปีกทำจากผ้าหรือวัสดุแผ่นบางๆ, มักจะแผ่อยู่บนกรอบที่แข็ง. 'ว่าว'ผูกติดอยู่กับพื้นดินและอาศัยความเร็วลมเหนือปีกของมัน, ซึ่งอาจยืดหยุ่นหรือแข็ง, คงที่, หรือแบบหมุน.
ด้วยการยกตัวด้วยเครื่องยนต์, อากาศยานจะส่งแรงผลักดันของเครื่องยนต์ลงด้านล่างในแนวดิ่ง. อากาศยานแบบ V/STOL, เช่น Harrier Jump Jet และ F-35B จะบินขึ้นและบินลงในแนวดิ่งได้โดยใช้แรงยกจากเครื่องยนต์และถ่ายโอนแรงยกนั้นไปขับเคลื่อนตัวยานให้ไปข้างหน้าอย่างต่อเนื่อง.
จรวดล้วนๆปกติจะไม่ได้พิจารณาว่าเป็น Aerodyne, เพราะมันไม่ได้ขึ้นอยู่กับอากาศสำหรับการยกตัว (และแม้แต่ยังสามารถบินไปในอวกาศได้); อย่างไรก็ตามหลายยานพาหนะที่ใช้แรงยกแบบอากาศพลศาสตร์ได้รับการขับเคลื่อนหรือการช่วยเหลือจากมอเตอร์จรวด เข่น ขีปนาวุธขับเคลื่อนโดยจรวดที่มีการยกตัวด้วยอากาศพลศาสตร์ที่ความเร็วสูงมากเนื่องจากการไหลเวียนของอากาศเหนือร่างกายของพวกมัน.
ปีกตรึง .
ในการบินในอากาศของเครื่องบิน จะมีแรงหลักๆอย่างน้อย 4 แรงเกิดขึ้นเสมอ ได้แก่
บรรพบุรุษของอากาศยานปีกคงที่คือว่าว. ในขณะที่เครื่องบินปีกคงที่อาศัยความเร็วไปข้างหน้าเพื่อสร้างการไหลของอากาศเหนือปีก, ว่าวก็ผูกติดอยู่กับพื้นดินและอาศัยลมพัดผ่านปีกของมันเพื่อสร้างแรงยก. ว่าวเป็นชนิดแรกของอากาศยานที่บินได้และถูกคิดค้นในประเทศจีนประมาณ 500 ปีก่อนคริสตกาล. การวิจัยตามหลักอากาศพลศาสตร์หลายครั้งมากที่ทำกับว่าวก่อนทดสอบกับเครื่องบิน, อุโมงค์ลมและโปรแกรมสร้างแบบจำลองด้วยคอมพิวเตอร์ก็มีการนำมาใช้.
ยานที่หนักกว่าอากาศเครื่องแรกที่สามารถควบคุมการบินได้อย่างเป็นอิสระคือเครื่องร่อน. เครื่องร่อนที่ออกแบบโดย George Cayley ได้ทำการบินที่ควบคุมได้จริงโดยมนุษย์เป็นผู้ขับเป็นครั้งแรกในปี 1853.
อากาศยานปีกคงที่ (หรือ aeroplane หรือ airplane)ที่ขับเคลื่อนด้วยเครื่องยนต์และทำงานได้จริงในทางปฏิบัติได้รับการคิดค้นโดย Wilbur และ Orville Wright. นอกเหนือไปจากวิธีการในการขับเคลื่อน, อากาศยานปีกคงที่โดยทั่วไปถูกกำหนดตามคุณลักษณะของ'รูปแบบของปีก'ของพวกมัน. คุณลักษณะของปีกที่สำคัญที่สุดคือ
'อากาศยานปีกรูปทรงเรขาคณิตแปรได้'สามารถเปลี่ยนรูปแบบของปีกในระหว่างการบินได้.
อากาศยาน'ปีกบิน'จะไม่มีลำตัว, ถึงแม้ว่ามันอาจจะมีปุ่มหรือฝักขนาดเล็ก. ตรงข้ามกันคือ'ลำตัวยก', ซึ่งไม่มีปีก, แม้ว่ามันอาจจะมีพื้นผิวกันโคลงและการควบคุมขนาดเล็ก